title: "Wulkaan"
text: "En Wulkaan daaget ap, huar at b\u00fctjenst skel faan a eerd \u00fcnstabiil as, an huar hiat magma faan banen uun a eerd efter boowen kem koon. Uun \u00f6\u00f6der spriaken het hi uk Ialberag.\n\n\u00dctjbruch \n\nWan en wulkaan \u00fctjbr\u00e4\u00e4cht, komt hiat luupen stian (at lava) efter boowen, man uk f\u00e4\u00e4st materiol an gas.\n\nSowat 100 km oner a boowerkaant faan a eerd as't amanbi 1000 graad hiat an faan diar uf uun begant stian tu smolten. Det woort do tu magma, en tuch materiol, wat tu luupen begant an ham uun en magmaheerd saamelt. Didiar heerd koon bit tau km oner a boowerkaant huuchling.\n\nAn wan di druk faan son magmaheerd tu grat woort, do raft hi det b\u00fctjenst eerdskel \u00fctjen\u00f6\u00f6der an sj\u00fckt san wai efter boowen. Diarbi wurd a eerdplaaden \u00fctjen\u00f6\u00f6der trakt an so komt at miast uk tu en eerdbeewrin.\n\nWan di \u00fctjbruch f\u00f6\u00f6rbi as, blaft diar miast en keegelfuremten berag bi auer. Det koon oober uk \u00fcs en graten traachter \u00fctjs\u00e4 of \u00fcs en graten pokel uun a loonskap.\n\nLuke uk diar \n\n Todoque (La Palma, 2021)\n Cumbre Vieja (La Palma, 2021)\n\nGeomorfologii"